# ***Gjengangere* (1881) av Henrik Ibsen (undervisningsopplegg)**

**Tidsramme:** 2 uker (fem økter, 10-12 timer)

|  |
| --- |
| **Kilder:**1. Utgaven av *Gjengangere* som det refereres til her, finnes på Nasjonalbibliotekets nettbokhylle [www.nb.no](http://www.nb.no):

Ibsen, Henrik: Flerverksbind med verkene [*Et dukkehjem, Gengangere og Vildanden*](http://www.nb.no/nbsok/nb/ea570c6ddd0e3fa089ff5549afbf1644?index=3) *(Oslo: Gyldendal, 1989). Gengangere* begynner fra s. 97 og utover, og sidetallsmarkeringen skifter da til 1.1. Stykket finnes som lydbok (Radioteaterversjon), eller som fjernsynsteater på NRK Skole, <http://www.nrk.no/skole/klippdetalj?topic=urn:x-mediadb:19701>
 |

**Forberedelse og førlesning**

* Inndeling i grupper m/gruppeleder. Utdeling av gruppeoppgaver (se økt 2)
* Informasjon om realismen og Henrik Ibsens forfatterskap. Mottakelsen av *Et dukkehjem* (1879) og *Gengangere* (1881)
	+ Tips: se Alexander Wistings dokumentarfilm *Løven - Henrik Ibsen* (2006), 1 time 24 min
* Læreren skriver følgende stikkord på tavla før stykket leses/ses/høres:
	+ Konvensjoner og dobbeltmoral vs. individualisme og sannhet
	+ Plikt vs. livsglede og arbeidsglede

|  |
| --- |
| **Økt 1 (Tidsramme: inntil 180 minutter)**Klassen hører radioteaterversjonen av stykket med teksten foran seg. Eventuelt er stykket lest på forhånd, og økten brukes til å vise en filmatisering av det.Gruppene har fått sine oppgaver og er allerede nå innstilt på hva de skal se etter i stykket. |

|  |
| --- |
| **Økt 2 (Tidsramme: 45-90 minutter)****Gruppearbeid**Gruppene jobber mot å presentere produktet for klassen i økt 3. Gruppeleder har ansvar for arbeidsfordeling og sørger for at skriftlig presentasjonsmateriale blir utarbeidet (*handouts* og/eller power point).**Oppgaver**Hver gruppe får én av følgende oppgaver. (Gruppe 3 kan også få oppgave 5 for å få tilnærmet lik arbeidsmengde som de andre gruppene. Oppgave 4 er den mest krevende oppgaven.) 1. Hvem er fru Alving? Hvordan er forholdet mellom henne og sønnen?
	1. **Akt 1:**
		1. 3. scene: Fru Alving og Manders (s. 14-11)
		2. 5. scene: Fru Alving og Manders (s. 26-34)
	2. **Akt 2:**
		1. 1. scene: Fru Alving og Manders (s. 41-44)
	3. **Akt 3:**
		1. 2. scene: Fru Alving, Osvald (s. 70-81)
2. Hvem er Osvald? Hvordan er forholdet mellom ham og moren?
	1. **Akt 1:**
		1. 4. scene: Osvald, Manders og Fru Alving (s. 22-27)
		2. 6. scene: Osvald og Regine (s. 35-36)
	2. **Akt 2:**
		1. 3. scene: Osvald og Fru Alving (s. 51-62)
	3. **Akt 3:**
		1. 2. scene: Fru Alving, Osvald (s. 70-81)
3. Hvordan er forholdet mellom snekker Engstrand og pastor Manders? Ser du tegn til at de kan leses som en slags dobbeltgjenger-figur?
	1. **Akt 1:**
		1. 1. scene: Regine og Engstrand (s.5-11)
		2. 3. scene: Fru Alving og Manders (s.21-22)
	2. **Akt 2:**
		1. 1. scene: Fru Alving og Manders (s.38-39)
		2. 2. scene: Engstrand og Manders (s.45-51)
	3. **Akt 3:**
		1. 1. scene: Fru Alving, Manders, Engstrand (s.65-69)
4. Pek på symbolikk (*tittelen, regnværet, den trange Vestlands-fjorden, blomsterværelset, brannen, solen, Engstrands fot, Osvalds piperøyking*) og på trekk ved komposisjonen (*frampek, retrospeksjon, de tre enheter*). Finn også ut hvorfor betegnelsen gresk tragedie er brukt om *Gengangere*.
	1. **Akt 1:**
		1. 1. scene: Regine og Engstrand (s. 5-11)
		2. 3. scene: Fru Alving og Manders (s. 20-21)
		3. 4. scene: Osvald og Manders (s. 22-24)
		4. 6. scene: Osvald og Regine (s. 35-36)
	2. **Akt 2:**
		1. 1. scene: Fru Alving og Manders (s. 43)
		2. 3. scene: Osvald og Fru Alving (s. 52)
		3. 3. scene: Osvald og Fru Alving (s. 55-57)
		4. 4. scene: Manders mfl. (s. 64)
	3. **Akt 3:**
		1. 1. scene: Fru Alving, Manders, Engstrand (s. 65-66)
		2. 2. scene: Fru Alving og Osvald (s. 70)
		3. 2. scene. Fru Alving og Osvald (s. 76, 80-81)
5. Forklar sykdomsbildet i *Gengangere*. Les om syfilis på nettet, eller artikkelen «Hvordan ble Osvald syk?» av Per Vesterhus i Tidsskrift for Den norske legeforening 13/2007, <http://tidsskriftet.no/article/1558127>.
 |

|  |
| --- |
| **Økt 3 (Tidsramme: 45-90 minutter)****Gruppepresentasjon**Gruppene presenterer arbeidet sitt for klassen. Alt skriftlig materiale samles i en fellesmappe.  |

|  |
| --- |
| **Økt 4 (Tidsramme: 90 minutter eller mer)****Individuell skriveøkt**Elevene jobber individuelt og uavhengig av gruppeoppgave med en *resonnerende* eller en *kreativ tekst* på f.eks. 500 ord. De kan for eksempel velge en av følgende oppgaver:1. Reflekter rundt forholdet mellom Helene Alving og sønnen Osvald. Prøv å forklare hvorfor Osvald ble sendt bort fra hjemmet som barn. Er du enig i Fru Alvings beslutning, gjorde hun det rette? Drøft med utgangspunkt i primærkilden.
2. Noen har sett et *ødipuskompleks* i *Gengangere*. Les om Sigmund Freuds teori på [www.snl.no](http://www.snl.no) og reflekter rundt dette. Her kan essay-sjangeren passe.
3. Hva er det med Osvald? Hva slags sykdom har han? Hvorfor er han syk? Hva kan sykdommen symbolisere? Skriv i artikkelsjangeren. Du kan lese om syfilis på følgende nettsider:
	1. <http://ibsen.uio.no/DRINNL_Ge%7Cintro_background.xhtml> fra nettstedet til Henrik Ibsens skrifter (fra avsnittet under midten som starter med «Oppmerksomheten og den økende åpenheten rundt veneriske sykdommer….»).
	2. Artikkelen «Hvordan ble Osvald syk?» av Per Vesterhus i Tidsskrift for Den norske legeforening 13/2007, <http://tidsskriftet.no/article/1558127>.
4. Dobbeltgjengermotivet er gammelt i litteraturen, og det peker ofte på en splittet personlighet. Vi finner det også i *Gengangere* i forholdet mellom snekker Engstrand og pastor Manders. Hva representerer de to typene her? Tilsynelatende helt forskjellige, men samtidig noen likheter? Se følgende tekstsider og skriv et essay:
	1. **Akt 1:** Regine og Engstrand (s. 5-11)
	2. **Akt 2:** Engstrand og Manders (s. 45-51)
	3. **Akt 3:** Fru Alving, Manders, Engstrand (s. 65-69)
5. I romanen *Professor Andersens natt* (1996) skriver forfatteren Dag Solstad dette om den mest kjente av Ibsens tragedier:

*Jeg har jo studert* Gengangere *i årevis, og vet at det er perfekt, ja jeg er og blir imponert over det som det er, perfekt, men likevel spør jeg: Var det alt? Var det ikke mer? Jeg rystes ikke, jeg skakes ikke. Slik som publikum gjorde da det ble oppført for første gang, som en samtidig begivenhet. […] Tidas tann gnager selv på de ypperste åndsprestasjoner og destruerer dem, gjør dem bleke og utvaskede.* (Professor Andersens natt, 1996:71-72.)Med utgangspunkt i dette tekstfragmentet kan du skrive en resonnerende eller agumenterende tekst om ditt eget møte med Ibsens Gengangere. Du kan for eksempel starte med en av følgende setninger:* *Ibsens* Gengangere *tar for seg tabuemner som incest, galskap, aktiv dødshjelp og brannstiftelse. Hvorfor rystes vi/rystes vi ikke når vi leser stykket?*
* *Forfatteren Dag Solstad hevder at et verk som Ibsens* Gengangere *er blekt og utvasket og ikke har tålt tidas tann. Jeg er enig/ikke enig*.
1. Etter de sterke reaksjonene Ibsen fikk på *Et Dukkehjem*, ville han skrive et stykke der publikum fikk se hvordan det kunne gå dersom kvinnen *ikke* forlot et dårlig ekteskap (se *Intertekst vg3* s. 100–101). Gjør først rede for hvordan det kommer til syne i *Gengangere*. Vurder deretter dette budskapet i stykket i forhold til dagens høye skilsmissetall. Har Ibsen rett, kan skilsmisse være det rette? Eller er det et enkelt svar på et komplisert spørsmål? Ta Osvalds skjebne med i betraktningen.
 |

|  |
| --- |
| **Økt 5 (Tidsramme: 45 minutter)****Forslag til tema for avsluttende klassediskusjon** (hvis mulig kan klassen dele seg og diskutere i to eller flere små grupper):1. Burde Fru Alving ha gjort som Nora, forlatt mannen sin?
2. Gjorde Fru Alving rett i å sende sønnen bort som barn?
3. Hvordan fremstår Regine?
4. Burde Osvald få assistert dødshjelp? Tror du moren eventuelt kunne klare det?
5. Ibsen ønsket like rettigheter for kvinner og begrunnet det med at samfunnet da ville bli bedre for alle, også for mennene. Kommer dette synet frem i *Gengangere*?
6. Hva sier *Gengangere* om konvensjonalitet og individualisme?
7. Hva sier stykket om motsetningen mellom arbeidsglede og livsglede på den ene siden og plikt på den andre?
 |